**LUS-OEFENINGE**

1. Skep 'n nuwe Delphi-program wat slegs 'n Button en 'n RichEdit op het.

Die program moet die volgende vertoon:

"Die vierkant van 1 is : 1

......

Die vierkant van 10 is: 100" Dus moet 10 herhaling met 'n For-lus uitgevoer word.

1. Skep 'n nuwe Delphi-program wat slegs 'n Button en 'n RichEdit op het.

Die program moet 'n beheerveranderlike **iSom** inisialiseer as 12.

Gebruik 'n While-lus om telkens die Som met die 2 keer die waarde van K vermeerder.

K is aanvanklik 5 en word telkens in die lus vermeerder met 10 **nadat iSom opgedateer is**.

**Die While-lus moet stop as die iSom groter of gelyk aan 500 word.**

Nadat die lus gestop het, moet die huidige waarde van iSom vertoon word, nadat daar eers 'n leë reël in die RichEdit bygevoeg is.

Skep nou 'n Waarheidstabel (*Trace Table*) om die antwoord van jou program te kontroleer.

Gebruik die onderstaande gegewe tabel en voltooi:

|  |  |  |  |  |  |
| --- | --- | --- | --- | --- | --- |
| Nr | iSom | K | iSom + K \* 2 | Nuwe K | Is iSom <500? |
| --- | 12 | 5 | ---- | ---- | Ja |
|  |  |  |  |  |  |

Verander nou jou program om telkens die waarde van iSom en K te vertoon, nadat elke die opdatering van K in die lus gedoen is.

1. Skryf 'n Delphi-program wat die gebruiker vra of hy nog getalle wil in lees.  
   Die program moet van 'n InputBox gebruik maak om die antwoord in te lees, nl. J of N.

Gebruik 'n Repeat-lus om die getalle in te lees totdat die gebruiker nie meer getalle wil inlees nie.

Terwyl die gebruiker nog getalle wil inlees, moet daar van LabeledEdit gebruik gemaak word.  
Die getal moet outomaties in die LabeledEdit vertoon word en moet 'n getal tussen 13 en 18 wees. Gebruik **RandomRange** hiervoor. Verder moet daar rekord gehou word van hoeveel getalle ingelees word en ook wat hul totale som-waarde is.

Vertoon tydens die herhaling van die Repeat-lus die volgende in 'n Memo-komponent:

Getal <getalnr> is : <TAB> <Waarde van die getal>

Nadat die lus gestop het moet die program die volgende vertoon in die Memo-komponent:

Oop reël.

Daar is <aantal getalle> ingelees en die som daarvan is <totale som-waarde>