|  |  |  |  |
| --- | --- | --- | --- |
| **HOËRSKOOL ZWARTKOP** | | | |
| GRAAD 10  **TEORIE TOETS KW1** | |  | FEBRUARIE 2023 |
| Tyd: 1 Uur |
|  |
| **Eksaminator:**  **Moderator:** | **Mnr. C.F. le Roux**  **Mnr. J.S Joubert** |  | Totaal: 50 PUNTE |
|
| **INLIGTINGSTEGNOLOGIE** | | | |

|  |  |
| --- | --- |
| **INSTRUKSIES EN INLIGTING:** | |
| 1. | Hierdie vraestel bestaan uit **TWEE AFDELINGS** en **VIER VRAE**:  **AFDELING A:**  **VRAAG 1: Meervoudige keuse (5 Punte)**  **VRAAG 2: Waar of Vals (5 Punte)**  **AFDELING B:**  **VRAAG 3: Basiese konsepte van rekenaars,   apparatuur en programmatuur (30 Punte)**  **VRAAG 4: Geïntegreerde scenario (10 Punte)** |
| 2. | Beantwoord AL die vrae. |
| 3. | Lees AL die vrae noukeurig deur. |
| 4. | Die puntetoekenning gee oor die algemeen 'n aanduiding van die aantal feite/redes wat vereis word. |
| 5. | Nommer jou werk korrek volgens die nommeringstelsel wat in hierdie vraestel gebruik is. |
| 6. | Lees elke vraag versigtig deur en doen net wat gevra word. |
| 7. | Skryf netjies en begin elke afdeling op 'n nuwe reël. |
| 8. | Hierdie vraestel bestaan uit **5 bladsye.** |

**AFDELING A**

**Vraag 1**

Identifiseer die korrekte antwoord vir elke vraag. Skryf slegs die *nommer* van elke vraag neer, met die enkele *hoofletter* wat die beste antwoord verteenwoordig langsaan, byvoorbeeld **1.11 A.**

* 1. Watter een van die volgende is **NIE** ‘n voorbeeld van apparatuur **NIE**?

A. Poort  
B. Soekenjin  
C. *ROM*  
D. *Heat sink* (1)

1.2 In hierdie vakgebied word die terme "data en inligting" baie algemeen gebruik.

Watter beskrywing pas die beste by hierdie begrippe?

A. Data is die gevolg van inligting wat deur die gebruiker verskaf is.

B. Inligting is alleenlik leesbaar deur nie-tegnologiese mense en daar teenoor ASCII kode wat net deur professionele IT-mense verstaan word.

C. Inligting is die gevolg van data wat verwerk is in iets wat daarna betekenisvol is.

D. Data en inligting is dieselfde, dit hang net af vir watter toestel dit geskep

is. (1)

1.3 Watter feit is **NIE** van toepassing op optiese kabellose muise **NIE**?

A. Het geen batterye nodig om te kan funksioneer nie.

B. Maak van lig gebruik om die muis se bewegings te monitor.

C. Het geen balletjie of ander bewegende dele binne-in nie.

D. Het geen drade nodig nie en koppel nie aan die USB-poort nie. (1)

1.4 Modulêre ontwerp is...

A. Die studie en ontwerp van ‘n meganiese model.

B. Meerdoelige elektroniese toestel wat data kan ontvang, dit verwerk   
en afvoer lewer.

C. ‘n Tipe skyf wat data elektronies stoor.

D. Die item bestaan uit verskillende dele wat opgradering en herstelwerk  
 vergemaklik. (1)

1.5 Android is ‘n voorbeeld van...

A. Kommuniksieprogrammatuur

B. ŉ Webblaaier

C. *Web authoring* programmatuur

D. ŉ Bedryfstelsel. (1)  
 **[5]**

**Vraag 2**

Sê of elkeen van die stellings by 2.1 tot 2.5 **WAAR** of **ONWAAR** is.

As die stelling ONWAAR is, skryf die woord ‘Onwaar’ neer, en langsaan die woord(e) wat die onderstreepte woord(e) moet vervang om die stelling WAAR te maak. (Let op dat geen punte toegeken sal word as ‘Onwaar’ sonder ’n voorgestelde vervanging gegee word nie.)

**Voorbeeld 1**: ’n Drukker is ’n voorbeeld van ’n afvoertoestel.

Antwoord: Waar

**Voorbeeld 2**: ’n Drukker is ’n voorbeeld van sagteware*.*

Antwoord: Onwaar – hardeware.

2.1 *RAM* is geheue wat sy inhoud behou as die kragtoevoer onderbreek word. (1)

2.2 Hardeskyf-aandrywers is optiese stoortoestel. (1)

2.3 *RAM* is onbestendig en word ingeprop by die *DIMM*-gleuwe op die moederbord. (1)

2.4 *MS Office* is ŉ voorbeeld van stelselprogrammatuur. (1)

2.5 *Linux* is ŉ voorbeeld van oopbronprogrammatuur. (1)

**[5]**

**AFDELING B**

**Vraag 3: Stelseltegnologieë en implikasies**

3.1 Die volgende diagram toon die drie hoofkomponente van enige rekenaarstelsel aan:

3.1.1 Die SVE *(CPU)* is verantwoordelik vir die *verwerking.* Skryf ’n kort paragraaf oor  
die SVE. Sluit die volgende in jou bespreking in:

* die eenheid waarin sy spoed gemeet word
* waar jy dit in die rekenaar sal aantref
* hoe die hitte verwyder word, wat deur die SVE veroorsaak word. (3)

3.1.2 Noem **EEN** maatskappy wat SVE’s vervaardig. (1)

3.1.3 Noem telkens **TWEE** komponente wat geassosieer kan word met ***elk van die***   
ander twee blokke in bogenoemde diagram? (4)

3.2 *RAM*-modules word in die *DIMM's*-gleuwe op die moederbord van ’n rekenaar   
ingeprop.

3.2.1 Waarvoor staan die akroniem *RAM*? (1)

3.2.2 Wat is die basiese funksie van *RAM*? (3)

3.2.3 Wat beteken dit as ons sê *RAM* is *onbestendig* (*volatile*)? (2)

3.2.4 Watter voorsorgmaatreëls moet die gebruiker tref om die negatiewe effekte van  
*RAM* se onbestendigheid te voorkom? (1)

3.2.5 Deur watter programmatuur word *RAM* beheer, sodat daardie programmatuur kan  
bestuur hoe die verskillende programme van *RAM* gebruik maak? (1)

3.3 Rekenaar-advertensies sluit gewoonlik ’n hardeskyf in.

3.3.1 Hardeskyftegnologie word deurgaans verbeter.  
Noem die hoof-tendens in hierdie verbeteringe. (1)

3.3.2 Noem **VIER** verskille tussen hardeskywe en *RAM*, buiten die kwessie van onbestendigheid. (4)

3.4 Behalwe vir hardeskywe, beskik die meeste rekenaars ook oor optiese   
aandrywers vir verwyderbare skywe soos CD, DVD en Blu-ray.

3.4.1 Verduidelik kortliks hoe optiese skywe hulle data stoor. (1)


3.4.2 Noem **TWEE** nadele wat hierdie skywe het in vergelyking met hardeskywe. (2)

3.4.3 Noem die toestel wat die plek van optiese skywe oor geneem het. (1)

3.5 Meeste mense beheer hul rekenaars en gee opdragte aan programme deur   
van ’n wysertoestel gebruik te maak.

3.5.1 Noem enige **TWEE** standaard-wysertoestelle. (2)

3.5.2 Verduidelik kortliks watter aksies geassosieer word met elk van die   
raakskerm-gebare in die afbeeldings hieronder (a tot c).  
(Jy mag engelse term gebruik) (3)



**[30]**

**Vraag 4: Geïntegreerde scenario**

*Jou skool organiseer ’n wintersportfees tussen 5 skole vir die eerste naweek van die vakansie. Daar sal ’n verskeidenheid van stalletjies vir kos, speletjies, ens. wees.*

*Die IT-studente word gevra om te help met die beplanning en administrasie van die fees*.

4.1 Noem DRIE voordele daaraan verbonde om rekenaars te gebruik. (3)

4.2 Daar word voorgestel dat elke stalletjie voorsien word van ’n skootrekenaar  
waarmee alle transaksies vasgelê sal word.  
Beskryf kortliks die verskil tussen ’n skootrekenaar, ’n tafelrekenaar en ’n gebruikerstablet. (3)

4.3 Een van die stalletjies het ’n paar tafelrekenaars wat vir rekenaarspeletjies gebruik word.  
Verduidelik waarna die *reaksietyd van ’n monitor* verwys en waarom dit belangrik  
is dat die monitors in hierdie stalletjie almal lae reaksietye moet hê. (2)

4.4 Daar word besluit dat een van die leerders deur die loop van die dag foto’s sal   
neem wat dan elke uur of wat op ’n groot skerm in die saal vertoon sal word.   
Leerders kan dan van die foto’s bestel.  
Beskryf hoe en waarvoor 'n dataprojektor in hierdie situasie gebruik kan word. (2)

**[10]**

**TOTAAL: 50**